О Б Р А З Л О Ж Е Њ Е

I. УСТАВНИ ОСНОВ ЗА ДОНОШЕЊЕ ЗАКОНА

Уставни основ за доношење овог закона садржан је у одредби члана 97. тач. 2, 6. и 16. Устава Републике Србије, којим је прописано да Република Србија уређује и обезбеђује, између осталог, остваривање и заштиту слобода и права грађана; уставност и законитост; поступак пред судовима и другим државним органима; одговорност и санкције за повреду слобода и права грађана утврђених Уставом и за повреду закона, других прописа и општих аката; амнестије и помиловања за кривична дела; јединствено тржиште; правни положај привредних субјеката; систем обављања појединих привредних и других делатности; робне резерве; монетарни, банкарски, девизни и царински систем; економске односе са иностранством; систем кредитних односа са иностранством; порески систем, као и организацију, надлежност и рад републичких органа.

II. РАЗЛОЗИ ЗА ДОНОШЕЊЕ ЗАКОНА

*- Проблеми које би закон требало да реши, односно циљеви који се Законом постижу*

Законом о играма на срећу („Службени гласник РС”, бр. 88/11, 93/12 - др. Закон и 30/18 – у даљем тексту: ЗОИНС), уређује се право на приређивање игара на срећу, врсте игара на срећу, услови приређивања, права и обавезе приређивача игара на срећу, остваривање и припадност прихода остварених приређивањем игара на срећу, као и надзор над приређивањем игара на срећу.

Основни разлог за доношење овог закона којим се врше измене и допуне одредаба ЗОИНС, огледа се у оснивању Управе за игре на срећу као органа управе у саставу Министарства финансија и уређењу њене надлежности.

Новоформирана Управа за игре на срећу (у даљем тексту: Управа) почев од 1. марта 2019. године, преузима надлежности Пореске управе у области игара на срећу које су прописане Законом о пореском поступку и пореској администрацији („Службени гласник РС”, бр. 80/02, 84/02 - исправка, 23/03 - исправка, 70/03, 55/04, 61/05, 85/05 - др. Закон, 62/06 - др. Закон, 61/07, 20/09, 72/09 - др. закон, 53/10, 101/11, 2/12 - исправка, 93/12, 47/13, 108/13, 68/14, 105/14, 91/15 - аутентично тумачење, 112/15, 15/16, 108/16 и 30/18 – у даљем тексту: ЗПППА).

Наведени пренос надлежности предложен је из разлога унапређења ефикасности контроле пословања у области игара на срећу, имајући у виду да ће се усвајањем нове организационе структуре Пореска управа растеретити непореских активности пребацивањем надлежности у области игара на срећу на Управу за игре на срећу, те потребу постојања јединственог надзора у наведеној области сходно одредбама закона који уређује инспекцијски надзор.

С тим у вези, Законом о изменама и допунама Закона о играма на срећу (у даљем тексту: Закон) предвиђа се да Управа самостално извршава послове у области игара на срећу на целокупној територији Републике Србије и организује се тако да обезбеђује функционално јединство у спровођењу прописа у области игара на срећу.

Такође, указујемо да је одредбама овог закона прописано и да Управа даном почетка примене овог закона, преузима државне службенике у Пореској управи – Сектору за игре на срећу, као и предмете, информациони систем, архиву, опрему и средства за рад.

*- Разматране могућности да се проблеми реше и без доношења закона*

Имајући у виду да су предложена решења законска материја, нема могућности да се циљеви који се желе постићи реше без доношења закона.

*- Зашто је доношење закона најбољи начин за решавање проблема*

Уређивањем ове материје законом даје се допринос правној сигурности и обезбеђује транспарентност у области игара на срећу. Наиме, закон је општи правни акт који се објављује и који ствара једнака права и обавезе за све субјекте који се нађу у истој пореско-правној ситуацији, чиме се постиже транспарентност у његовој примени.

III. ОБЈАШЊЕЊЕ ОСНОВНИХ ПРАВНИХ ИНСТИТУТА И ПОЈЕДИНАЧНИХ РЕШЕЊА

Уз чл. 1-3. Предлога закона – наведеним одредбама оснива се Управа као орган управе у саставу Министарства финансија и уређује се њена надлежност. Новим законским решењем се предвиђа да Управа самостално извршава послове у области игара на срећу на целокупној територији Републике Србије и организује се тако да обезбеђује функционално јединство у спровођењу прописа у области игара на срећу.

Уз члан 4. Предлога закона – у складу са одредбама о образовању Управе, надлежности и њеној организацији у члану 12. ЗОИНС врши се прецизирање надлежности Управе тако да се прописује да Управа, између осталог, обавља послове у области вршења надзора над применом одредаба закона и других прописа у области игара на срећу, као и контролу спречавања прања новца и финансирања тероризма, планира и спроводи обуку запослених; врши унутрашњу контролу над применом закона и других прописа од стране њених организационих јединица, као и унутрашњу контролу рада и понашања запослених у вези са радом и у случајевима када се утврди противправно поступање или понашање покреће и води одговарајуће поступке ради утврђивања одговорности и обезбеђивања јавности у раду.

Уз члан. 5. Предлога закона - у вези члана 60. ЗОИНС врши се правнотехничко усаглашавање са осталим изменама прописаним овим законом.

Уз члан 6. Предлога закона - предлаже се прописивање нових чл. 118а – 118з ЗОИНС којима се одређује надлежност Управе у вршењу надзора. Предвиђа се да Управа врши канцеларијски и теренски надзор над применом овог закона прикупљањем, обрадом и анализом података, информација и документације који се Управи достављају од стране приређивача игара на срећу. Канцеларијски надзор врши, у просторијама Управе, инспектор Управе. У поступку канцеларијског надзора проверава се и обрађује математичка тачност, формална исправност и потпуност дневних, месечних и годишњих извештаја о промету, које приређивач доставља у писаној или електронској форми, као и других извештаја које приређивач, у складу са законом, доставља Управи. Инспектор Управе је дужaн да сачини записник о утврђеном чињеничном стању у поступку канцеларијског надзора. Управа врши теренски надзор који представља поступак провере и утврђивања законитости и правилности приређивања игара на срећу код приређивача.

У току теренског надзора инспектор Управе изриче приређивачу забрану вршења делатности у трајању до годину дана, ако утврди да се приређују игре без претходно прибављене сагласности министарства, а у складу са законом који уређује област игара на срећу.

По жалбама изјављеним против акта Управе донетих у првостепеном поступку, решава другостепени орган - Министарство, ако овим законом није друкчије уређено.

Принудну наплату спроводи Управа сагласно одредбама закона којим се уређује извршење и обезбеђење.

Уз члан 7. Предлога закона – врши се прецизирање прекршајних санкција у складу са изменама прописаним овим законом.

Уз чл. 8. и 9. Предлога закона – предлажу се прелазне и завршне одредбе тако што се прописује да даном почетка примене овог закона Управа преузима надлежности Пореске управе које та Управа има према ЗПППА. Поступке у области игара на срећу које је започела Пореска управа, а који не буду окончани до дана почетка примене овог закона, окончаће Управа у складу са овим законом.

Приређивачи игара на срећу којима је до дана почетка примене овог закона издато решење о давању дозволе, односно одобрење за приређивање игара на срећу од стране Пореске управе, настављају са приређивањем тих игара до истека рока важења дозволе, односно одобрења. Лица која, према прописима којима се уређују игре на срећу, имају обавезу достављања аката о приређивању игара на срећу, уверења, извештаја, обавештења и др. Пореској управи, дужна су да те акте достављају Управи у случајевима, на начин и у роковима, уређеним прописима којима се уређују игре на срећу.

Даном почетка примене овог закона Управа преузима државне службенике у Пореској управи – Сектору за игре на срећу, као и предмете, информациони систем, архиву, опрему и средства за рад.

Уз члан 10. Предлога закона – предлаже се да овај закон ступа на снагу осмог дана од дана објављивања у „Службеном гласнику Републике Србије”, а примењује се од 1. марта 2019. године.

IV. ПРОЦЕНА ФИНАНСИЈСКИХ СРЕДСТАВА ПОТРЕБНИХ ЗА СПРОВОЂЕЊЕ ЗАКОНА

За спровођење овог закона није потребно обезбедити додатна финансијска средства у буџету Републике Србије.

V. РАЗЛОЗИ ЗА ДОНОШЕЊЕ ЗАКОНА ПО ХИТНОМ ПОСТУПКУ

Доношење овог закона по хитном поступку предлаже се у складу са чланом 167. Пословника Народне скупштине („Службени гласник РС”, брoj 20/12 – пречишћен текст), имајући у виду да је неопходно обезбедити несметан рад органа и организација чије се функционисање финансира из буџета Републике Србије, као и да би се обезбедили услови за благовремену примену предложених законских решења, што може имати позитиван утицај на остваривање правне сигурности и обезбеђивање транспарентности у области игара на срећу.

VI. ПРЕГЛЕД ОДРЕДАБА ЗАКОНА О ИГРАМА НА СРЕЋУ КОЈЕ СЕ МЕЊАЈУ, ОДНОСНО ДОПУЊУЈУ

Члан 1

Овим законом уређује се право на приређивање игара на срећу, врсте игара на срећу, услови приређивања, права и обавезе приређивача игара на срећу (у даљем тексту: приређивач), остваривање и припадност прихода остварених приређивањем игара на срећу, као и надзор над приређивањем игара на срећу.

ОВИМ ЗАКОНОМ ОСНИВА СЕ УПРАВА ЗА ИГРЕ НА СРЕЋУ (У ДАЉЕМ ТЕКСТУ: УПРАВА), КАО ОРГАН УПРАВЕ У САСТАВУ МИНИСТАРСТВА НАДЛЕЖНОГ ЗА ПОСЛОВЕ ФИНАНСИЈА И УРЕЂУЈЕ ЊЕНА НАДЛЕЖНОСТ.

Члан 9

Поједини изрази употребљени у овом закону имају следеће значење:

1) приређивач је правно лице или предузетник који у складу са овим законом, на основу дозволе Владе, односно одобрења или сагласности Управе ~~за игре на срећу, која је као орган управе у саставу Министарства (у даљем тексту: Управа), образована Законом о играма на срећу ("Службени гласник РС", бр. 84/04, 85/05 - др. закон и 95/10)~~, има право да приређује игре на срећу;

2) уговор о преношењу права на приређивање посебних игара на срећу у играчницама је уговор потписан од стране министра финансија уз претходну сагласност Владе и правног лица које је добило дозволу за приређивање посебних игара на срећу у играчницама, који садржи одредбе о међусобним правима и обавезама у вези са коришћењем пренетог права;

3) класичне игре на срећу су игре у којима учествује већи број учесника са намером да буду једини или делимични добитници унапред дефинисаног фонда добитака;

4) посебне игре на срећу су игре у којима учесници играју један против другог, или против приређивача, у намери да остваре добитак у зависности од висине улога;

5) игре на срећу у играчницама су игре које играчи играју против играчнице или један против другог на столовима за игру, са куглицама, коцкицама, картама или другим сличним реквизитима и које се приређују искључиво у простору играчнице;

6) аутоматима се сматрају електромеханички, електронски и слични уређаји на којима играчи уплатом одређеног износа, стичу могућност остваривања добитка који зависи од случаја или неког другог неизвесног догађаја;

7) игре на срећу на аутоматима су игре које се играју на електромеханичким, електронским и сличним уређајима, а на којима играчи уплатом одређеног износа стичу могућност остваривања добитка који зависи од случаја или неког другог неизвесног догађаја;

8) игре на срећу - клађење су игре на срећу у којима се учесник клади на исходе спортских (резултати утакмица, клађење на трке коња и паса и сл.) и других догађаја предложених од стране приређивача, при чему околност која одлучује о добитку или губитку не сме бити никоме унапред позната и мора бити таква да на ову околност не могу утицати ни приређивачи ни играчи и где је висина добитка утврђена приликом уплате улога и касније се не може мењати;

9) игре на срећу преко средстава електронске комуникације, у смислу овог закона, су све игре на срећу, када се приређују преко средстава електронске комуникације, као што су: интернет, телефон, телевизија, радио, СМС и било који други облик електронске комуникације;

10) играчница је уређен простор за приређивање посебних игара на срећу на столовима и аутоматима;

11) аутомат клуб је уређен простор за приређивање посебних игара на срећу на аутоматима;

12) кладионица је уређен простор за приређивање посебних игара на срећу - клађења у коме се налази једно или више уплатно-исплатних места;

13) уплатно-исплатно место у кладионици је бројчано означен шалтер за уплату - исплату на коме се налази рачунар који опслужује један радник и који поседује засебан штампач тикета, који омогућава аутоматску размену података са сервером Управе.

Члан 11

Управа обавља послове државне управе у области игара на срећу.

УПРАВА САМОСТАЛНО ИЗВРШАВА ПОСЛОВЕ ИЗ СТАВА 1. ОВОГ ЧЛАНА НА ЦЕЛОКУПНОЈ ТЕРИТОРИЈИ РЕПУБЛИКЕ СРБИЈЕ И ОРГАНИЗУЈЕ СЕ ТАКО ДА ОБЕЗБЕЂУЈЕ ФУНKЦИОНАЛНО ЈЕДИНСТВО У СПРОВОЂЕЊЕ ПРОПИСА У ОБЛАСТИ ИГАРА НА СРЕЋУ.

Члан 12

Управа обавља следеће послове:

1) утврђује предлог каталога о врстама игара на срећу, који доноси министар финансија;

2) даје сагласност на одлуку Државне лутрије Србије о приређивању класичне игре на срећу;

3) спроводи поступак јавног позива за давање дозволе за приређивање посебних игара на срећу у играчницама, у складу са поступком давања дозволе, припрема нацрт акта Владе о давању и одузимању дозволе и обавља друге стручне послове у вези са давањем и одузимањем дозволе;

4) даје и одузима одобрења, односно сагласности за приређивање игара на срећу;

5) утврђује висину накнада за које даје одобрења и сагласности;

6) врши контролу плаћања накнада за све игре на срећу;

6А) ВРШИ НАДЗОР НАД ПРИМЕНОМ ОДРЕДАБА ЗАКОНА И ДРУГИХ ПРОПИСА У ОБЛАСТИ ИГАРА НА СРЕЋУ, КАО И КОНТРОЛУ СПРЕЧАВАЊА ПРАЊА НОВЦА И ФИНАНСИРАЊА ТЕРОРИЗМА;

7) врши процену вредности наградног фонда за приређивање наградних игара у роби и услугама;

8) припрема предлог уговора о међусобним правима и обавезама о приређивању класичних игара на срећу, који се закључује са Државном лутријом Србије;

9) даје одобрење за промену простора у коме ће се приређивати игре на срећу у играчници, аутомат клубу, односно кладионици;

10) даје и одузима одобрење за држање ризико депозита за осигурање исплата добитака у складу са овим законом;

11) даје дозволе за промотивне жетоне који се не могу откупити новцем;

12) одређује свог представника у комисијама за извлачење, односно утврђивање добитака у класичним играма на срећу;

13) издаје посебне ознаке које се истичу на улазу у играчницу, аутомат клуб или кладионицу;

14) издаје налепнице за аутомате и столове;

15) учествује у припреми прописа из своје надлежности;

16) одобрава промену места или дана извлачења добитака, у складу са овим законом;

17) води евиденције И РЕГИСТРЕ о пословима из своје надлежности;

17А) ПЛАНИРА И СПРОВОДИ ОБУКУ ЗАПОСЛЕНИХ;

17Б) ВРШИ УНУТРАШЊУ КОНТРОЛУ НАД ПРИМЕНОМ ЗАКОНА И ДРУГИХ ПРОПИСА ОД СТРАНЕ ЊЕНИХ ОРГАНИЗАЦИОНИХ ЈЕДИНИЦА, КАО И УНУТРАШЊУ КОНТРОЛУ РАДА И ПОНАШАЊА ЗАПОСЛЕНИХ У ВЕЗИ СА РАДОМ И У СЛУЧАЈЕВИМА КАДА СЕ УТВРДИ ПРОТИВПРАВНО ПОСТУПАЊЕ ИЛИ ПОНАШАЊЕ ПОКРЕЋЕ И ВОДИ ОДГОВАРАЈУЋЕ ПОСТУПКЕ РАДИ УТВРЂИВАЊА ОДГОВОРНОСТИ;

17В) ОБЕЗБЕЂУЈЕ ЈАВНОСТ У РАДУ;

18) обавља и друге послове у складу са овим и другим законом.

Члан 60

Приређивач је дужан да води евиденцију о основицама на основу којих обрачунава и плаћа накнаде за приређивање посебних игара на срећу.

Приређивач је дужан да води евиденцију о напојницама.

Евиденције из ст. 1. и 2. овог члана воде се за сваки дан посебно по столу за игре на срећу и за сваку врсту игара.

На основу података из евиденције из става 1. овог члана приређивач саставља месечни обрачун накнаде за приређивање за сваку врсту игара, односно стола за игре на срећу посебно.

Месечни обрачун из става 4. овог члана доставља се Управи ~~и Пореској управи~~ до петог у месецу за претходни месец, заједно са доказом о уплати накнаде за приређивање.

Садржину евиденције и месечног обрачуна из ст. 1 - 5. овог члана прописује министар финансија.

IIА НАДЗОР

НАДЛЕЖНОСТ УПРАВЕ У ВРШЕЊУ НАДЗОРА

ЧЛАН 118А

УПРАВА ВРШИ КАНЦЕЛАРИЈСКИ И ТЕРЕНСКИ НАДЗОР НАД ПРИМЕНОМ ОВОГ ЗАКОНА ПРИКУПЉАЊЕМ, ОБРАДОМ И АНАЛИЗОМ ПОДАТАКА, ИНФОРМАЦИЈА И ДОКУМЕНТАЦИЈЕ КОЈИ СЕ УПРАВИ ДОСТАВЉАЈУ ОД СТРАНЕ ПРИРЕЂИВАЧА, КАО И ДРУГИХ ПОДАТАКА ИЗ ЧЛАНА 31. СТАВ 2, ЧЛАНА 60. СТАВ 5, ЧЛАНА 61. СТАВ 1, ЧЛАНА 67. СТАВ 6, ЧЛАНА 68. СТАВ 5, ЧЛАНА 85. СТАВ 5. И ЧЛАНА 100. СТАВ 5. ОВОГ ЗАКОНА.

УПРАВА ВРШИ НАДЗОР И НА ОСНОВУ ПОДАТАКА ДОБИЈЕНИХ ОД ДРУГИХ ДРЖАВНИХ ОРГАНА И ИМАЛАЦА ЈАВНИХ ОВЛАШЋЕЊА.

МИНИСТАР ФИНАНСИЈА БЛИЖЕ ПРОПИСУЈЕ РОК, ПОСТУПАК И НАЧИН ДОСТАВЉАЊА ПОДАТАКА, ИНФОРМАЦИЈА И ДОКУМЕНТАЦИЈЕ ИЗ ОВОГ ЧЛАНА.

ПОЈАМ КАНЦЕЛАРИЈСКОГ НАДЗОРА

И ПОСЛОВИ КОЈИ СЕ ОБАВЉАЈУ У КАНЦЕЛАРИЈСКОМ НАДЗОРУ

ЧЛАН 118Б

КАНЦЕЛАРИЈСКИ НАДЗОР ПРЕДСТАВЉАЈУ РАДЊЕ КОЈИМА УПРАВА ПРОВЕРАВА ПОТПУНОСТ И УСКЛАЂЕНОСТ СА ЗАКОНОМ ПОДАТАКА КОЈЕ ДОСТАВЉА ПРИРЕЂИВАЧ ИГАРА НА СРЕЋУ, УПОРЕЂИВАЊЕМ СА ПОДАЦИМА ИЗ СЛУЖБЕНИХ ЕВИДЕНЦИЈА КОЈЕ ВОДИ, ОДНОСНО КОЈИМА РАСПОЛАЖЕ УПРАВА.

КАНЦЕЛАРИЈСКИ НАДЗОР ИЗ СТАВА 1. ОВОГ ЧЛАНА ВРШИ, У ПРОСТОРИЈАМА УПРАВЕ, ИНСПЕКТОР УПРАВЕ.

У ПОСТУПКУ КАНЦЕЛАРИЈСКОГ НАДЗОРА ПРОВЕРАВА СЕ И ОБРАЂУЈЕ МАТЕМАТИЧКА ТАЧНОСТ, ФОРМАЛНА ИСПРАВНОСТ И ПОТПУНОСТ ДНЕВНИХ, МЕСЕЧНИХ И ГОДИШЊИХ ИЗВЕШТАЈА О ПРОМЕТУ, КОЈЕ ПРИРЕЂИВАЧ ДОСТАВЉА У ПИСАНОЈ ИЛИ ЕЛЕКТРОНСКОЈ ФОРМИ, КАО И ДРУГИХ ИЗВЕШТАЈА КОЈЕ ПРИРЕЂИВАЧ, У СКЛАДУ СА ЗАКОНОМ, ДОСТАВЉА УПРАВИ.

АКО СЕ У ПОСТУПКУ ОБРАДЕ ДНЕВНИХ, МЕСЕЧНИХ И ГОДИШЊИХ ИЗВЕШТАЈА О ПРОМЕТУ УТВРДИ ДА ПОСТОЈИ МАТЕМАТИЧКА ГРЕШКА, УПРАВА ЋЕ ДОНЕТИ РЕШЕЊЕ КОЈИМ СЕ ПРИРЕЂИВАЧУ НАЛАЖЕ ДА ГРЕШКУ ОТКЛОНИ.

АКО СЕ У ПОСТУПКУ ОБРАДЕ ДНЕВНИХ, МЕСЕЧНИХ, ГОДИШЊИХ И ДРУГИХ ИЗВЕШТАЈА О ПРОМЕТУ УТВРДИ ДА СУ ФОРМАЛНО НЕИСПРАВНИ, ПОГРЕШНО ПОПУЊЕНИ ИЛИ НЕПОТПУНИ, ИНСПЕКТОР У ОБАВЕШТАВА ПРИРЕЂИВАЧА ДА, У РОКУ ОД OСАМ ДАНА, ОТКЛОНИ ГРЕШКЕ, ОДНОСНО ДОПУНИ ИЗВЕШТАЈ.

АКО ПРИРЕЂИВАЧ НЕ ПОСТУПИ ПО ОБАВЕШТЕЊУ ИЗ СТАВА 5. ОВОГ ЧЛАНА, СМАТРАЋЕ СЕ ДА ИЗВЕШТАЈИ НИСУ ПОДНЕТИ УПРАВИ.

ПРИРЕЂИВАЧ ЈЕ ДУЖАН ДА, НА ПОЗИВ УПРАВЕ, НЕПОСРЕДНО ИЛИ ПРЕКО ПУНОМОЋНИКА, УЧЕСТВУЈЕ У ПОСТУПКУ КАНЦЕЛАРИЈСКОГ НАДЗОРА И ДА ПРУЖИ ТРАЖЕНА ОБЈАШЊЕЊА И ДОКУМЕНТАЦИЈУ У РОКУ КОЈИ ОДРЕДИ УПРАВА.

ЗАПИСНИК У ПОСТУПКУ КАНЦЕЛАРИЈСКОГ НАДЗОРА

ЧЛАН 118В

ИНСПЕКТОР УПРАВЕ ЈЕ ДУЖAН ДА САЧИНИ ЗАПИСНИК О УТВРЂЕНОМ ЧИЊЕНИЧНОМ СТАЊУ У ПОСТУПКУ КАНЦЕЛАРИЈСКОГ НАДЗОРА.

ПРИРЕЂИВАЧ ИМА ПРАВО ДА У РОКУ ОД ПЕТ РАДНИХ ДАНА ОД ДАНА ДОСТАВЉАЊА ЗАПИСНИКА ИЗ СТАВА 1. ОВОГ ЧЛАНА ПОДНЕСЕ ПРИМЕДБЕ НА ТАЈ ЗАПИСНИК.

ИНСПЕКТОР УПРАВЕ ЈЕ ДУЖАН ДА ПРИМЕДБЕ ИЗ СТАВА 2. ОВОГ ЧЛАНА РАЗМОТРИ У РОКУ ОД ТРИ ДАНА ОД ДАНА ДОСТАВЉАЊА И САЧИНИ ДОПУНУ ЗАПИСНИКА.

АКО СЕ У ПОСТУПКУ КАНЦЕЛАРИЈСКОГ НАДЗОРА УТВРДЕ НЕПРАВИЛНОСТИ У ПОГЛЕДУ ПОДАТАКА ОД ЗНАЧАЈА ЗА УТВРЂИВАЊЕ ВИСИНЕ НАКНАДЕ, УПРАВА ДОНОСИ РЕШЕЊЕ О ОТКЛАЊАЊУ НЕПРАВИЛНОСТИ.

ПОЈАМ ТЕРЕНСКОГ НАДЗОРА

И ПОСЛОВИ КОЈИ СЕ ОБАВЉАЈУ У ТЕРЕНСКОМ НАДЗОРУ

ЧЛАН 118Г

УПРАВА ВРШИ ТЕРЕНСКИ НАДЗОР КОЈА ПРЕДСТАВЉА ПОСТУПАК ПРОВЕРЕ И УТВРЂИВАЊА ЗАКОНИТОСТИ И ПРАВИЛНОСТИ ПРИРЕЂИВАЊА ИГАРА НА СРЕЋУ КОД ПРИРЕЂИВАЧА, КАО И НЕПОСРЕДАН НАДЗОР У ВЕЗИ СПРЕЧАВАЊА ПРАЊА НОВЦА И ФИНАНСИРАЊА ТЕРОРИЗМА КОД ПРИРЕЂИВАЧА.

ПРИРЕЂИВАЧИ СУ ДУЖНИ ДА ИНСПЕКТОРУ УПРАВЕ ОМОГУЋЕ ОБАВЉАЊЕ ТЕРЕНСКОГ НАДЗОРА НАД ПРИМЕНОМ ОДРЕДАБА ЗАКОНА И ДРУГИХ ПРОПИСА ИЗ ОБЛАСТИ ИГАРА НА СРЕЋУ.

ПРИРЕЂИВАЧИ СУ ДУЖНИ ДА ИНСПЕКТОРУ УПРАВЕ ОМОГУЋЕ ПРЕГЛЕД ПРОСТОРИЈА, ПОСЛОВНИХ КЊИГА, ИЗВЕШТАЈА, ЕВИДЕНЦИЈА, СОФТВЕРА И ДРУГИХ ДОКУМЕНАТА ИЛИ ПОДАТАКА НА ОСНОВУ КОЈИХ СЕ МОЖЕ УТВРДИТИ ЗАКОНИТОСТ И ПРАВИЛНОСТ ПРИРЕЂИВАЊА ИГАРА НА СРЕЋУ.

У ПОСТУПКУ ТЕРЕНСКОГ НАДЗОРА, ИНСПЕКТОР УПРАВЕ ИМА ОВЛАШЋЕЊЕ ДА ПРИСУСТВУЈЕ ОТВАРАЊУ, ОБРАЧУНАВАЊУ И ЗАТВАРАЊУ СТОЛОВА И АУТОМАТА ЗА ИГРЕ НА СРЕЋУ, КАО И ДНЕВНОМ ОБРАЧУНУ БЛАГАЈНЕ, У ИГРАЧНИЦАМА, У ПРОСТОРИЈАМА СА АУТОМАТИМА, ОДНОСНО УПЛАТНО-ИСПЛАТНИМ МЕСТИМА.

АКО У ВРШЕЊУ ТЕРЕНСКОГ НАДЗОРА ИНСПЕКТОР УПРАВЕ УТВРДИ ДА СЕ ПРИРЕЂИВАЊЕ ИГАРА НА СРЕЋУ ВРШИ БЕЗ ОДОБРЕЊА УПРАВЕ ИЛИ ДРУГОГ ОРГАНА НАДЛЕЖНОГ ЗА ИЗДАВАЊЕ ТОГ ОДОБРЕЊА, ОДНОСНО СУПРОТНО ОДРЕДБАМА ЗАКОНА КОЈИ РЕГУЛИШЕ ОБЛАСТ ИГАРА НА СРЕЋУ, БЕЗ ОДЛАГАЊА ЋЕ ДОНЕТИ РЕШЕЊЕ О ПРИВРЕМЕНОМ ЗАТВАРАЊУ ОБЈЕКТА, ОДНОСНО ПРОСТОРИЈА У КОЈИМА СЕ ВРШИ ПРИРЕЂИВАЊЕ ИГАРА И ПРИВРЕМЕНОМ ОДУЗИМАЊУ ОПРЕМЕ И ПРЕДМЕТА КОЈИ СУ УПОТРЕБЉЕНИ ИЛИ СУ МОГЛИ БИТИ УПОТРЕБЉЕНИ ЗА ПРИРЕЂИВАЊЕ ИГАРА НА СРЕЋУ.

ИНСПЕКТОР УПРАВЕ ЈЕ ДУЖАН ДА, АКО УТВРДИ ДА ЧИЊЕНИЦЕ И ОКОЛНОСТИ УКАЗУЈУ НА ПОСТОЈАЊЕ ОСНОВА СУМЊЕ ДА ЈЕ ИЗВРШЕНО КРИВИЧНО ДЕЛО ОД СТРАНЕ ЛИЦА ОД КОГА ЈЕ ПРИВРЕМЕНО ОДУЗЕТА ОПРЕМА И ПРЕДМЕТИ, ОДМАХ НАКОН ДОНОШЕЊА РЕШЕЊА ИЗ СТАВА 5. ОВОГ ЧЛАНА, ПОДНОСИ КРИВИЧНУ ПРИЈАВУ НАДЛЕЖНОМ ДРЖАВНОМ ОРГАНУ.

НАКОН ОКОНЧАЊА КРИВИЧНОГ ПОСТУПКА, УПРАВА РЕШЕЊЕМ ОДЛУЧУЈЕ О ПРИВРЕМЕНО ОДУЗЕТОЈ ОПРЕМИ И ПРЕДМЕТИМА.

АКО СЕ У ПОСТУПКУ ТЕРЕНСКОГ НАДЗОРА ПРИРЕЂИВАЧА ИГАРА НА СРЕЋУ УТВРДИ ДРЖАЊЕ И КОРИШЋЕЊЕ НЕПРИЈАВЉЕНИХ АУТОМАТА, СТОЛОВА, УПЛАТНО-ИСПЛАТНИХ МЕСТА КОЈИ СЛУЖЕ ЗА ПРИРЕЂИВАЊЕ ПОСЕБНИХ ИГАРА НА СРЕЋУ КЛАЂЕЊА ИЛИ ОПРЕМЕ КОЈА СЛУЖИ ЗА ПРИРЕЂИВАЊЕ ИГАРА НА СРЕЋУ ПРЕКО СРЕДСТАВА ЕЛЕКТРОНСКЕ КОМУНИКАЦИЈЕ, ИНСПЕКТОР УПРАВЕ ЋЕ ПРЕДУЗЕТИ МЕРЕ ИЗ СТ. 5-7. ОВОГ ЧЛАНА.

РЕШЕЊЕ ИЗ СТ. 5. И 7. ОВОГ ЧЛАНА ЈЕ КОНАЧНО.

ТРОШКОВЕ ИЗВРШЕЊА РЕШЕЊА ИЗ СТ. 5. И 7. ОВОГ ЧЛАНА У ЦЕЛОСТИ СНОСИ ПРИРЕЂИВАЧ.

МЕРА ЗАБРАНЕ ВРШЕЊА ДЕЛАТНОСТИ У ТОКУ НАДЗОРА

ЧЛАН 118Д

У ТОКУ ТЕРЕНСКОГ НАДЗОРА ИНСПЕКТОР УПРАВЕ ИЗРИЧЕ ПРИРЕЂИВАЧУ ЗАБРАНУ ВРШЕЊА ДЕЛАТНОСТИ У ТРАЈАЊУ ДО ГОДИНУ ДАНА, АКО УТВРДИ ДА СЕ ПРИРЕЂУЈУ ИГРЕ БЕЗ ПРЕТХОДНО ПРИБАВЉЕНЕ САГЛАСНОСТИ МИНИСТАРСТВА, У СКЛАДУ СА ОВИМ ЗАКОНОМ.

ЗАБРАНА ВРШЕЊА ДЕЛАТНОСТИ ПРИРЕЂИВАЧУ КОМЕ ЈЕ УТВРЂЕНА НЕПРАВИЛНОСТ ИЗ СТАВА 1. ОВОГ ЧЛАНА, ИЗРИЧЕ СЕ:

1) У ТРАЈАЊУ ДО 15 ДАНА УКОЛИКО СЕ У ПОСТУПКУ НАДЗОРА КОД ПРИРЕЂИВАЧА УТВРДИ НЕПРАВИЛНОСТ ПРВИ ПУТ;

2) У ТРАЈАЊУ ДО 90 ДАНА УКОЛИКО СЕ У ПОСТУПКУ НАДЗОРА КОД ПРИРЕЂИВАЧА УТВРДИ НЕПРАВИЛНОСТ ДРУГИ ПУТ;

3) У ТРАЈАЊУ ДО ЈЕДНЕ ГОДИНЕ УКОЛИКО СЕ У ПОСТУПКУ НАДЗОРА КОД ПРИРЕЂИВАЧА УТВРДИ НЕПРАВИЛНОСТ ТРЕЋИ ПУТ.

ЗАБРАНА ВРШЕЊА ДЕЛАТНОСТИ ИЗ СТАВА 1. ОВОГ ЧЛАНА, ИЗРИЧЕ СЕ ЗА НЕПРАВИЛНОСТИ УТВРЂЕНЕ У ПЕРИОДУ ОД 24 МЕСЕЦА ОД ПРВЕ УТВРЂЕНЕ НЕПРАВИЛНОСТИ У ПОСТУПКУ НАДЗОРА.

ЗАБРАНУ ВРШЕЊА ДЕЛАТНОСТИ ИЗ СТАВА 1. ОВОГ ЧЛАНА, ИНСПЕКТОР УПРАВЕ НАРЕЂУЈЕ РЕШЕЊЕМ.

НАДЛЕЖНОСТ ЗА ПОСТУПАЊЕ ПО ЖАЛБАМА

ЧЛАН 118Ђ

ПО ЖАЛБАМА ИЗЈАВЉЕНИМ ПРОТИВ АКТА УПРАВЕ ДОНЕТИХ У ПРВОСТЕПЕНОМ ПОСТУПКУ, РЕШАВА ДРУГОСТЕПЕНИ ОРГАН - МИНИСТАРСТВО, АКО ОВИМ ЗАКОНОМ НИЈЕ ДРУКЧИЈЕ УРЕЂЕНО.

ЧЛАН 118Е

НА ПОСТУПКЕ КАНЦЕЛАРИJСКОГ И ТЕРЕНСКОГ НАДЗОРА СХОДНО СЕ ПРИМЕЊУЈУ ОДРЕДБЕ ЗАКОНА КОЈИМ СЕ УРЕЂУЈЕ ИНСПЕКЦИЈСКИ НАДЗОР, АКО ОВИМ ЗАКОНОМ НИЈЕ ДРУКЧИЈЕ УРЕЂЕНО.

КАМАТА

ЧЛАН 118Ж

НА ИЗНОС МАЊЕ ИЛИ ВИШЕ ПЛАЋЕНИХ НАКНАДА ОБРАЧУНАВА СЕ И ПЛАЋА КАМАТА ПО СТОПИ ЈЕДНАКОЈ ГОДИШЊОЈ РЕФЕРЕНТНОЈ СТОПИ НАРОДНЕ БАНКЕ СРБИЈЕ, УВЕЋАНОЈ ЗА ДЕСЕТ ПРОЦЕНТНИХ ПОЕНА, ПРИМЕНОМ ПРОСТОГ ИНТЕРЕСНОГ РАЧУНА ОД СТО.

ПРИНУДНА НАПЛАТА

ЧЛАН 118З

ПРИНУДНУ НАПЛАТУ СПРОВОДИ УПРАВА САГЛАСНО ОДРЕДБАМА ЗАКОНА КОЈИМ СЕ УРЕЂУЈЕ ИЗВРШЕЊЕ И ОБЕЗБЕЂЕЊЕ.

Члан 130.

Новчаном казном у износу од 100.000 динара до 2.000.000 динара казниће се за прекршај Државна лутрија Србије и правно лице које:

1) дозволу, одобрење, односно сагласност пренесе на треће лице (члан 8. став 3);

2) поступи супротно забрани из члана 10. овог закона;

3) исплату играчу изврши супротно члану 15. став 1. тачка 3) овог закона;

4) не гарантује за исплату добитака (чл. 19, 21, 22. и 23);

5) не достави Управи одлуку о приређивању игре на срећу (члан 25. став 1);

6) промени правила класичних игара након започињања продаје срећака, листића или картица одређеног кола или серије, односно пријема улога (члан 27. став 2);

7) не објави правила игре у дневној или недељној штампи пре почетка приређивања игре на срећу или не омогући лицима заинтересованим за учешће у игри да се упознају са правилима на продајним (уплатним) местима (члан 27. став 3);

8) не врши извлачење, односно не утврђује добитке пред комисијом од најмање три члана коју именује приређивач, или не извлачи добитке јавно (члан 28);

9) не врши извлачење добитака у директном телевизијском преносу (члан 29);

10) не објави промену места или дана извлачења добитака на исти начин на који се објављују и правила игре на срећу, или не обавести Управу ако се мења дан извлачења добитака из техничких разлога (члан 30. ст. 2 - 3);

11) не врати учесницима новац од продатих срећака, листића или картица, односно уплаћених улога (члан 30. став 5);

12) не достави Управи записник о току извлачења, односно утврђивања добитака у прописаном року (члан 31. став 2);

13) не објави резултате игре на срећу у штампи, односно на својој интернет страници у прописаном року (члан 32);

14) не исплати новчани добитак, односно не обезбеди преузимање другог добитка у класичним играма на срећу у прописаном року или не достави Управи записник у прописаном року (члан 33. ст. 1. и 4);

15) објави идентитет добитника супротно правилима игре (члан 33. став 5);

16) не обезбеди податке о основици за обрачун накнаде из члана 35. став 2. овог закона или не уплати накнаду на одговарајући уплатни рачун јавних прихода најкасније до петог у месецу за претходни месец у смислу члана 35. став 3. овог закона;

17) не одржава износ основног капитала из чл. 38, 65, 83. и 98. овог закона у периоду важења дозволе, односно одобрења;

18) откупи удео, односно акције, односно повећа сопствени удео или број акција у структури капитала приређивача игара на срећу у играчницама, без претходне сагласности министра финансија (члан 39. став 1);

19) не обезбеди ризико депозит у благајни у износу из чл. 40, 66, 84. и 99. овог закона;

20) не достави Управи уверење о испуњености техничких и функционалних карактеристика стола тог типа (члан 46. став 1);

21) не достави Управи допуну уверења за сваку промену техничких и функционалних карактеристика стола тог типа (члан 46. став 2);

22) не достави Управи број уверења, односно допуне уверења о испуњености техничких и функционалних карактеристика стола тог типа, пре стављања стола у употребу (члан 46. став 3);

23) не уреди простор у складу са чланом 53. овог закона;

24) не обезбеди непрекидан аудио-видео надзор са снимањем над свим столовима и аутоматима за игру, као и надзор уласка и изласка у играчницу и надзор над играчима и посетиоцима (члан 54. став 1);

25) не чува документацију о непрекидном снимању у прописаном року (члана 54. став 2);

26) не обезбеди телесну заштиту играчима и посетиоцима у складу са чланом 54. ст. 4. и 5. овог закона;

27) не обезбеди трајну базу података о лицима којима је дозвољен улазак у играчницу (члан 55. став 5);

28) омогући запосленима код приређивача учествовање у играма које приређује тај приређивач (члан 56. став 1, члан 76. став 1, члан 91. став 1. и члан 105);

29) омогући запосленима да од играча примају напојнице, поклоне, позајмице или друге погодности за себе или другога или новчано помажу играче (члан 57. став 1);

30) вредност промотивног жетона увећа у односу на четвороструку вредност најнижег износа жетона за играње на столовима у играчници који је прописан правилима игре (члан 59. став 4);

31) не плаћа накнаду за приређивање посебних игара на срећу у играчницама у прописаном износу, на прописан начин и у прописаном року (члан 59. ст. 4, 5. и 6);

32) не води евиденцију о дневним основицама накнаде или не води евиденцију о напојницама за игре на срећу на основу које се обрачунава и плаћа накнада, на начин и под условима које пропише министар финансија (члан 60);

33) не достави Управи, у прописаном року, биланс стања, биланс успеха, извештај о токовима готовине, извештај о променама капитала, напомене уз финансијске извештаје и статистички анекс (члан 61. став 1);

34) има мање од 5 аутомата у објекту у коме на основу одобрења приређује посебне игре на срећу на аутоматима (члан 64);

35) аутомат за игре на срећу не подеси да на укупан број програмираних комбинација исплаћује играчима најмање 80% од вредности уплата (члан 67. став 1);

36) не обезбеди тачност, ажурност и заштиту података (члан 67. став 3);

37) не достави Управи уверење о испуњености техничких и функционалних карактеристика аутомата, пре стављања у промет тог типа аутомата (члан 67. став 4);

38) не достави Управи допуну уверења за сваку промену техничких или функционалних карактеристика аутомата (члан 67. став 5);

39) не достави Управи број уверења, односно допуна уверења о испуњености техничких и функционалних карактеристика аутомата тог типа, пре стављања у промет тог аутомата (члан 67. став. 6);

40) стави у употребу аутомате за игре на срећу који немају одговарајуће контролне уређаје који омогућавају аутоматску размену података са сервером Управе (члан 68. став 1);

41) не обезбеди тачност, ажурност, заштиту и правилну размену података (члан 68. став 2);

42) не достави Управи уверење о испуњености техничких и функционалних карактеристика контролног уређаја, пре стављања у промет контролног уређаја аутомата (члан 68. став 3);

43) не достави Управи допуну уверења за сваку промену техничких и функционалних карактеристика контролног уређаја аутомата тог типа (члан 68. став 4);

44) не достави Управи број уверења, односно допуна уверења о испуњености техничких и функционалних карактеристика контролног уређаја аутомата тог типа, пре стављања у промет контролног уређаја аутомата (члан 68. став 5);

45) ако приређује игре на срећу у аутомат клубу или уплатно-исплатном месту на удаљености мањој од прописане (чл. 71. и 86);

46) не обавести Управу уколико у току важења дозволе дође до измене било којег податка од значаја за добијање одобрења (члан 72. став 2, члан 87. став 2. и члан 101. став 3);

47) не плаћа накнаду за добијено одобрење за приређивање посебних игара на срећу на аутоматима у прописаном износу, на прописан начин и у прописаном року (члан 80);

48) не плаћа накнаду за приређивање посебних игара на срећу на аутоматима у прописаном износу, на прописан начин и у прописаном року (члан 81. ст. 1 - 6);

49) не води евиденцију о оствареном промету по аутомату (члан 81. став 7);

50) не обезбеди тачност, ажурност, заштиту и правилну размену података (члан 85. став 2);

51) не достави Управи уверење о испуњености техничких и функционалних карактеристика штампача тикета, пре стављања у промет тог типа штампача тикета (члан 85. став 3);

52) не достави Управи допуну уверења за сваку промену техничких и функционалних карактеристика штампача тикета (члан 85. став 4);

53) не достави Управи број уверења, односно допуна уверења о испуњености техничких и функционалних карактеристика штампача тикета, пре стављања у промет тог типа штампача тикета (члан 85. став 5);

54) не плаћа накнаду за добијено одобрење за приређивање посебних игара на срећу - клађење у прописаном износу, на прописан начин и у прописаном року (члан 95);

55) не плаћа накнаду за приређивање посебних игара на срећу - клађење у прописаном износу, на прописан начин и у прописаном року (члан 96. ст. 1 - 4);

56) не води евиденцију о оствареном промету за свако уплатно-исплатно место (члан 96. став 5);

57) не обезбеди тачност, ажурност, заштиту и правилну размену података (члан 100. став 2);

58) не достави Управи уверење о испуњености информатичких карактеристика опреме тог типа, пре стављања у промет опреме (члан 100. став 3);

59) не достави Управи допуну уверења за сваку промену информатичких карактеристика опреме (члан 100. став 4);

60) не достави Управи број уверења, односно допуне уверења о испуњености информатичких карактеристика опреме тог типа, пре стављања у промет опреме (члан 100. став 5);

61) не плаћа накнаду за добијено одобрење за приређивање игара на срећу преко средстава електронске комуникације у прописаном износу, на прописан начин и у прописаном року (члан 106);

62) не плаћа накнаду за приређивање игара на срећу преко средстава електронске комуникације у прописаном износу, на прописан начин и у прописаном року (члан 107);

63) не објави правила игре у најмање једном дневном листу који се дистрибуира на целој територији Републике Србије 15 дана пре отпочињања наградне игре (члан 108. став 6);

64) врши рекламирање, оглашавање или на други начин приређивање игре чини доступно јавности, или омогући приређивачу коришћење средстава електронске комуникације за учествовање у игри, правном лицу које није добило сагласност Министарства за приређивање наградне игре (члан 112);

65) не плаћа накнаду за приређивање наградне игре у прописаном износу, на прописан начин и у прописаном року (члан 113);

66) не обавести Управу о резултатима наградне игре у року од 15 дана од дана окончања наградне игре (члан 114. став 1);

67) правила игре не истакне на видном месту у просторији у којој се игра приређује или их не објави на други начин утврђен овим законом (члан 115. став 3);

68) мења правила игре у току трајања игре (члан 115. став 4);

69) не води базу података о лицима која су остварила добитак, на начин који пропише министар финансија (члан 116. став 1);

70) не чува најмање пет година електронске податке и осталу документацију прописану овим законом (члан 116. став 3);

71) не предузима мере из закона којим се уређује спречавање прања новца и финансирање тероризма и своје евиденције не води у складу са захтевима органа надлежног за спречавање прања новца и финансирање тероризма (члан 117);

~~72) не омогући овлашћеном лицу обављање послова теренске контроле над целокупним материјално-финансијским пословањем или не омогући преглед просторија, пословних књига, извештаја, евиденција, софтвера и других докумената или података на основу којих се може утврдити пословање приређивача (чл. 123);~~

73) не достави Управи дневне, месечне и годишње извештаје у писаној или електронској форми (~~члан 127. став 1~~. ЧЛАН 118Б);

74) не одазове на позив Управе, непосредно или преко пуномоћника, за учествовање у поступку ~~канцеларијске контроле~~ КАНЦЕЛАРИЈСКОГ НАДЗОРА, односно не пружи потребна објашњења и документацију у року који одреди Управа (~~члан 128.~~ ЧЛАН 118Б СТАВ 7).

74А) НЕ ОМОГУЋИ ИНСПЕКТОРУ УПРАВЕ ОБАВЉАЊЕ ПОСЛОВА ТЕРЕНСКОГ НАДЗОРА НАД ПРИМЕНОМ ОДРЕДАБА ЗАКОНА И ДРУГИХ ПРОПИСА ИЗ ОБЛАСТИ ИГАРА НА СРЕЋУ ИЛИ НЕ ОМОГУЋИ ПРЕГЛЕД ПРОСТОРИЈА, ПОСЛОВНИХ КЊИГА, ИЗВЕШТАЈА, ЕВИДЕНЦИЈА, СОФТВЕРА И ДРУГИХ ДОКУМЕНАТА ИЛИ ПОДАТАКА НА ОСНОВУ КОЈИХ СЕ МОЖЕ УТВРДИТИ ЗАКОНИТОСТ И ПРАВИЛНОСТ ПРИРЕЂИВАЊА ИГАРА НА СРЕЋУ (ЧЛАН 118Г СТ. 2. И 3);

За радње из става 1. овог члана казниће се за прекршај и одговорно лице у Државној лутрији Србије и одговорно лице у правном лицу новчаном казном од 5.000 до 150.000 динара.

За радње из става 1. овог члана тач. 63), 64), 65) и 66) казниће се за прекршај предузетник новчаном казном од 10.000 до 500.000 динара.

За радње из става 1. овог члана одузеће се имовинска корист остварена прекршајем.

ЧЛАН 8.

ДАНОМ ПОЧЕТКА ПРИМЕНЕ ОВОГ ЗАКОНА УПРАВА ЗА ИГРЕ НА СРЕЋУ ПРЕУЗИМА НАДЛЕЖНОСТИ ПОРЕСКЕ УПРАВЕ КОЈЕ ТА УПРАВА ИМА ПРЕМА ЗАКОНУ О ПОРЕСКОМ ПОСТУПКУ И ПОРЕСКОЈ АДМИНИСТРАЦИЈИ („СЛУЖБЕНИ ГЛАСНИК РС“, БР. 80/02, 84/02 - ИСПРАВКА, 23/03 - ИСПРАВКА, 70/03, 55/04, 61/05, 85/05 - ДР. ЗАКОН, 62/06 - ДР. ЗАКОН, 61/07, 20/09, 72/09 - ДР. ЗАКОН, 53/10, 101/11, 2/12 - ИСПРАВКА, 93/12, 47/13, 108/13, 68/14, 105/14, 91/15 - АУТЕНТИЧНО ТУМАЧЕЊЕ, 112/15, 15/16, 108/16 И 30/18)

ПОСТУПКЕ У ОБЛАСТИ ИГАРА НА СРЕЋУ КОЈЕ ЈЕ ЗАПОЧЕЛА ПОРЕСКА УПРАВА, А КОЈИ НЕ БУДУ ОКОНЧАНИ ДО ДАНА ПОЧЕТКА ПРИМЕНЕ ОВОГ ЗАКОНА, ОКОНЧАЋЕ УПРАВА ЗА ИГРЕ НА СРЕЋУ У СКЛАДУ СА ОВИМ ЗАКОНОМ.

ПРИРЕЂИВАЧИ ИГАРА НА СРЕЋУ КОЈИМА ЈЕ ДО ДАНА ПОЧЕТКА ПРИМЕНЕ ОВОГ ЗАКОНА ИЗДАТО РЕШЕЊЕ О ДАВАЊУ ДОЗВОЛЕ, ОДНОСНО ОДОБРЕЊЕ ЗА ПРИРЕЂИВАЊЕ ИГАРА НА СРЕЋУ ОД СТРАНЕ ПОРЕСКЕ УПРАВЕ, НАСТАВЉАЈУ СА ПРИРЕЂИВАЊЕМ ТИХ ИГАРА ДО ИСТЕКА РОКА ВАЖЕЊА ДОЗВОЛЕ, ОДНОСНО ОДОБРЕЊА.

ЛИЦА КОЈА, ПРЕМА ПРОПИСИМА КОЈИМА СЕ УРЕЂУЈУ ИГРЕ НА СРЕЋУ, ИМАЈУ ОБАВЕЗУ ДОСТАВЉАЊА АКАТА О ПРИРЕЂИВАЊУ ИГАРА НА СРЕЋУ, УВЕРЕЊА, ИЗВЕШТАЈА, ОБАВЕШТЕЊА И ДР. ПОРЕСКОЈ УПРАВИ, ДУЖНА СУ ДА ТЕ АКТЕ ДОСТАВЉАЈУ УПРАВИ ЗА ИГРЕ НА СРЕЋУ У СЛУЧАЈЕВИМА, НА НАЧИН И У РОКОВИМА, УРЕЂЕНИМ ПРОПИСИМА КОЈИМА СЕ УРЕЂУЈУ ИГРЕ НА СРЕЋУ.

ДАНОМ ПОЧЕТКА ПРИМЕНЕ ОВОГ ЗАКОНА УПРАВА ЗА ИГРЕ НА СРЕЋУ ПРЕУЗИМА ДРЖАВНЕ СЛУЖБЕНИКЕ У ПОРЕСКОЈ УПРАВИ – СЕКТОРУ ЗА ИГРЕ НА СРЕЋУ, КАО И ПРЕДМЕТЕ, ИНФОРМАЦИОНИ СИСТЕМ, АРХИВУ, ОПРЕМУ И СРЕДСТВА ЗА РАД.

ЧЛАН 9.

ПОДЗАКОНСКИ ПРОПИС ИЗ ЧЛАНА 6. ОВОГ ЗАКОНА МИНИСТАР ФИНАНСИЈА ДОНЕЋЕ У РОКУ ОД 60 ДАНА ОД ДАНА СТУПАЊА НА СНАГУ ОВОГ ЗАКОНА.

ЧЛАН 10.

ОВАЈ ЗАКОН СТУПА НА СНАГУ ОСМОГ ДАНА ОД ДАНА ОБЈАВЉИВАЊА У „СЛУЖБЕНОМ ГЛАСНИКУ РЕПУБЛИКЕ СРБИЈЕ“, А ПРИМЕЊУЈЕ СЕ ОД 1. МАРТА 2019. ГОДИНЕ.

VII. АНАЛИЗА ЕФЕКАТА ЗАКОНА

1. *На кога ће и како ће највероватније утицати решења у Закону.*

Предложена решења имају утицај на све учеснике у управном поступку у области приређивања игара на срећу.

Закон ће имати позитиван утицај на Пореску управу, односно на новоформирану Управу за игре на срећу, имајући у виду да ће се усвајањем нове организационе структуре Пореска управа растеретити непореских активности пребацивањем надлежности у области игара на срећу на Управу за игре на срећу.

Са друге стране, предложени закон неће неповољно утицати на пословање приређивача игара на срећу, а евентуалне промене у њиховој пословној политици, по нашем мишљењу, неће битно угрозити интересе грађана, с обзиром да се ради о специфичној привредној делатности.

*2. Какве трошкове ће примена Закона створити грађанима и привреди (нарочито малим и средњим предузећима).*

Примена овог закона не би требало да створи додатне трошкове грађанима и привреди, имајући у виду да новоформирана Управа за игре на срећу преузима запослене у Пореској управи – Сектору за игре на срећу, као и предмете, информациони систем, архиву, опрему и средства за рад.

*3. Да ли су позитивне последице доношења Закона такве да оправдавају трошкове које ће он створити.*

Као што је наведено, привредни субјекти и физичка лица неће сносити директне трошкове доношењем овог закона, али се такође оцењује да је потреба за превазилажењем проблема већа од могућих индиректних трошкова које би примена овог закона могла створити.

У погледу одредаба којима се прописује да Управа за игре на срећу почев од 1. марта 2019. године преузима надлежности Пореске управе за обављање послова у области игара на срећу, који су према ЗПППА, у надлежности Министарства финансија – Пореске управе, указујемо да је наведени пренос надлежности предложен из разлога унапређења ефикасности контроле пословања у области игара на срећу, имајући у виду да ће се усвајањем нове организационе структуре Пореска управа растеретити непореских активности пребацивањем надлежности у области игара на срећу на Управу за игре на срећу, те потребу постојања јединственог надзора у наведеној области сходно одредбама закона који уређује инспекцијски надзор, чиме ће се омогућити ефикасан и редован прилив од накнада од игара на срећу, посебно накнада за приређивање игара на срећу. Ефикаснијим надзором смањиће се степен ризика од могућих злоупотреба, превара, прања новца и других криминалних активности које прате ову област.

*4. Да ли се Законом подржава стварање нових привредних субјеката на тржишту и тржишна конкуренција.*

Оцењује се да примена Закона неће допринети стварању нових привредних субјеката али ће, у одређеној мери, посредством побољшања услова пословања и јачању правне сигурности посредно позитивно утицати на очување тржишне конкуренције.

*5. Да ли су све заинтересоване стране имале прилику да се изјасне о Закону.*

Приликом израде овог законског решења усвојене су иницијативе за изменом појединих одредаба закона, како од стране пореских обвезника, тако и бројних државних органа и других организација.

Нацрт закона о изменама и допунама Закона о играма на срећу је у поступку припреме достављен надлежним органима.

*6. Које ће се мере током примене Закона предузети да би се остварило оно што се доношењем закона намерава.*

Министарство финансија – Управа за игре на срећу надлежна је за спровођење Закона.

Посебно истичемо да Министарство финансија, периодичним публиковањем Билтена службених објашњења и стручних мишљења за примену финансијских прописа, њиховим објављивањем на званичној интернет страни, као и на други погодан начин, додатно обезбеђује транспарентност, информисаност и доступност информацијама, како би се на овај начин допринело остваривању циљева постављених доношењем Закона.

Како би се остварили циљеви који се доношењем овог закона желе постићи, по потреби ће ово министарство давати мишљења о његовој примени, а органи управе одговарајућа упутства за његово спровођење.

У прописаном року по усвајању закона, министар надлежан за послове финансија прописаће подзаконски акт неопходан за примену одредаба члана и 118а ЗОИНС (у складу са наведеним изменама).

Такође, указујемо да ће се у оквиру Управе припремити инструкције за поступање, како би се обезбедила једнообразна примена одредаба закона које ће се односити, како на поступање надлежних организационих јединица Управе, тако и на саме приређиваче.